《九日拜大兄坟》
宋代·汪晫

携家松底酹虾蟆，椒荔豚肩荐菊芽。
吾父洲中无橘树，与兄庭下有荆花。
和羹莫遂笺边让，破帽无能落孟嘉。
衰老伤怀泪痕冷，年来须鬓白多些。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。